POVJERENSTVO ZA ZAKUP JAVNIH POVRŠINA

KLASA:UP/I-944-18/19-03/183

URBROJ:2133/01-17-03/13-19-2

Karlovac, 16.09.2019. godine

Temeljem članka 19. Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19) i odluke gradonačelnika KLASA: UP/I-944-18/19-03/183, URBROJ:2133/01-17-03/13-19-2 od 13.09.2019. godine, Povjerenstvo za zakup javnih površina (u daljnjem tekstu: Povjerenstvo) objavljuje

**N A T J E Č A J**

**za zakup javne površine**

1. Daju se u zakup javne površine za postavljanje pokretnih naprava u svrhu prigodne prodaje cvijeća, cvjetnih aranžmana, svijeća i lampiona povodom blagdana Svih svetih u 2019. godini kako slijedi:

|  |  |  |  |  |
| --- | --- | --- | --- | --- |
| Broj lokacije | Adresa | Broj mjesta | m² | Početna zakupnina  u kunama |
| 1 | Trg hrvatskih branitelja (Kaufland) | 6 | 6 | 1.260,00 |
| 2 | Trg hrvatskih branitelja  ( Pothodnik) | 7 | 6 | 1.260,00 |
| 3 | Katoličko groblje Dubovac | 2 | 6 | 1.050,00 |
| 4 | Pravoslavno groblje Dubovac | 1 | 6 | 1.050,00 |
| 5 | Groblje Jamadol | 2 | 6 | 840,00 |
| 6 | Groblje Hrnetić | 2 | 6 | 840,00 |

Za svaku pojedinu lokaciju, na kopiji katastarskog plana određene su mikrolokacije mjesta predviđenih za postavljanje pokretnih naprava, a koje će biti objavljene na oglasnoj ploči Grada Karlovca.

Jedan ponuditelj može na jednoj lokaciji dobiti u zakup najviše dva mjesta, osim ako za

neko mjesto nema drugih ponuda.

1. Javna površina daje se u zakup na rok od 26.10.2019. do 01.11.2019. godine.
2. Natjecati se mogu pravne i fizičke osobe registrirane za obavljanje djelatnosti iz ovog natječaja.
3. Za obavljanje predviđene djelatnosti na javnoj površini zakupnik je dužan pribaviti dozvole potrebne po posebnim propisima.
4. Ponuditelj je dužan uplatiti jamčevinu za ozbiljnost ponude, koja je ujedno i ponuđena zakupnina za javnu površinu za koju se daje ponuda, na žiro račun HR78 2400 0081 8179 0000 0, uz model 68, poziv na broj 5738-OIB ponuditelja.
5. Ponuda mora sadržavati:
   * osnovne podatke o ponuditelju (ime i prezime, adresa sjedišta, adresa prebivališta,
   * OIB za fizičku osobu, odnosno naziv, adresa sjedišta, OIB za pravnu osobu, broj telefona, adresa elektroničke pošte i drugi kontakt podaci, (IBAN račun ponuditelja za povrat jamčevine u slučaju neprihvaćanja ponude),
   * oznaka mjesta i mikrolokacije za koje se daje ponuda,
   * ponuđeni iznos zakupnine,
   * fotokopiju izvatka iz odgovarajućeg registarskog upisnika (sudski, obrtni, obiteljska poljoprivredna gospodarstva i sl.),
   * potvrdu Porezne uprave o ispunjenim dospjelim novčanim obvezama po osnovi javnih davanja prema Gradu Karlovcu o kojima službenu evidenciju vodi Porezna uprava, sa stanjem ne starijim od dana objave ovog natječaja,
   * dokaz o uplaćenoj jamčevini odnosno ponuđenoj zakupnini.
6. Ponude se dostavljaju u zatvorenim omotnicama s naznakom "PONUDA ZA ZAKUP JAVNE POVRŠINE - SVI SVETI - NE OTVARATI" na adresu: Grad Karlovac, Upravni odjel za komunalno gospodarstvo, Ulica Ivana Banjavčića br. 9.
7. Rok za dostavu ponuda u pisarnicu Gradske uprave Grada Karlovca, bez obzira na način dostave, je do 12 sati petnaestog dana od objave obavijesti o javnom natječaju u listu Karlovački tjednik.
8. Uz ispunjenje ostalih uvjeta iz natječaja, najpovoljniji je ponuditelj koji ponudi najveću zakupninu.
9. Zakupljenu javnu površinu zakupnik nema pravo davati u podzakup.
10. Ako nakon odabira najpovoljnijih ponuditelja neke lokacije ostanu slobodne, Povjerenstvo će slobodne lokacije ponuditi ponuditeljima koji nisu uspjeli sa svojom ponudama i to redoslijedom od ponuditelja s najvišim ponuđenim iznosom zakupnine.
11. Neće se razmatrati nepravovremene i nepotpune ponude, kao niti ponude onih ponuditelja koji do isteka roka za dostavljanje ponuda imaju dospjele neispunjene novčane obveze prema Gradu Karlovcu, po bilo kojoj osnovi.
12. Odluka o odabiru najpovoljnijeg ponuditelja dostavlja se svim sudionicima natječaja u roku osam dana od dana otvaranja ponuda. Ukoliko pristignu dvije identične potpune ponude, s istim identičnim iznosom ponuđene zakupnine, ponuditelji će biti pozvani da dostave nove ponude. Ponuditeljima čije ponude ne budu prihvaćene, uplaćena jamčevina odnosno ponuđena zakupnina bit će vraćena u roku od osam dana od dana izbora najpovoljnijeg ponuditelja, bez prava na kamate.
13. Uplaćena jamčevina je istovremeno i ponuđena zakupnina. Ako najpovoljniji ponuditelj odustane od ponude nakon otvaranja ponude, ili ako odabrani ponuditelj odustane od ponude, gubi pravo na povrat jamčevine.
14. Povjerenstvo ima pravo, bez obrazloženja, poništiti natječaj odnosno ne prihvatiti niti jednu ponudu, bez odgovornosti Grada Karlovca za eventualnu štetu. U tom slučaju uplaćeni iznos jamčevine odnosno ponuđena zakupnina bit će vraćena ponuditelju, bez prava na kamate.
15. Na ovaj natječaj primjenjuju se, pored zakona i drugih propisa, i opći akti Grada Karlovca koji reguliraju materiju zakupa javnih površina i neizgrađenog građevinskog zemljišta.
16. Dodatne obavijesti o natječaju mogu se dobiti u Upravnom odjelu za komunalno gospodarstvo, Trg bana Josipa Jelačića 1, soba 23, telefon 047628140.

Povjerenstvo